পাকিস্তানের সংবিধান
এই নিবন্ধে উর্দু বর্ণমালা রয়েছে। সঠিক রেন্ডারিং সমর্থন ছাড়া, আপনি হয়ত উর্দু লিপি-এর বদলে অসংযুক্ত অক্ষর ডান থেকে বামে চলে যাওয়া অথবা অন্যান্য চিহ্ন দেখবেন। ইসলামী প্রজাতন্ত্রী পাকিস্তানের সংবিধান (উর্দু: آئین پاکستان‎, প্রতিবর্ণী. আইন-ই-পাকিস্তান‎), ১৯৭৩ সালের সংবিধান হিসাবেও পরিচিত, পাকিস্তানের সর্বোচ্চ আইন। দেশটির বিরোধী দলগুলির সহায়তায় জুলফিকার আলী ভুট্টোর সরকার কর্তৃক এই খসড়াটি সংসদে ১০ এপ্রিল পাস হয় এবং ১৯৭৩ সালের ১৪ আগস্ট অনুুুুমোদিত হয়েছিিল। সংবিধানটি পাকিস্তানের আইন, তার রাজনৈতিক সংস্কৃতি এবং ব্যবস্থাপনার জন্য নির্দেশিত। এটি রাষ্ট্রকে (তার ভৌত অস্তিত্ব এবং এর সীমানা), জনগণ এবং তাদের মৌলিক অধিকার, রাষ্ট্রের সাংবিধানিক আইন ও আদেশ এবং সংস্থা এবং দেশের সশস্ত্র বাহিনীর সাংবিধানিক কাঠামো এবং স্থাপনা চিহ্নিত করে। প্রথম তিনটি অধ্যায়ে সরকারের তিনটি শাখার বিধি, আদেশ ও পৃথক ক্ষমতা প্রতিষ্ঠিত হয়: দ্বি দ্বিদলীয় আইনসভা; প্রধান নির্বাহী হিসাবে প্রধানমন্ত্রী কর্তৃক পরিচালিত একটি নির্বাহী শাখা; এবং সুপ্রিম কোর্টের নেতৃত্বাধীন শীর্ষস্থানীয় ফেডারেল বিচার বিভাগ। সংবিধানটি পাকিস্তানের রাষ্ট্রপতিকে নিয়মতান্ত্রিক রাষ্ট্রপ্রধান হিসাবে মনোনীত করেছে। সংবিধানের প্রথম ছয় অনুচ্ছেদে রাজনৈতিক ব্যবস্থাটিকে ফেডারেল সংসদীয় প্রজাতন্ত্র ব্যবস্থা হিসাবে রূপরেখা দেওয়া হয়েছে; পাশাপাশি ইসলামকে তার রাষ্ট্রীয় ধর্ম হিসাবে ঘোষণা দেয়া হয়েছে। সংবিধানে কুরআন ও সুন্নাহে অন্তর্ভুক্ত ইসলামিক আদেশের সাথে আইনি ব্যবস্থার আনুগত্যের বিবরণও সংযোজন করা হয়েছে। বেমানান বা সংবিধানের বিপরীত হতে পারে এমন কোনো আইন সংসদে দুই-তৃতীয়াংশ সংখ্যাগরিষ্ঠতা প্রাপ্তিপূর্বক সংশোধন করতে পারবে (১৯৫৬ এবং ১৯৬২ এ এটি ছিল না) । সময়ের সাথে সাথে এটি সংশোধন করা হয়েছে । ১৯৭৩ সালে কার্যকর করা হলেও ২৩ শে মার্চ প্রতি বছর প্রজাতন্ত্র দিবস হিসাবে সংবিধান গ্রহণের দিনটি উদ্‌যাপন করে - (প্রথম সেটটি ১৯৫৫ সালের ২৩ শে মার্চ ঘোষণা করা হয়েছিল)।